
INSTITUTUL DE ISTORIE ”NICOLAE IORGA”

CIF 4284061

ANUNȚ
Institutul de Istorie ”Nicolae Iorga” organizează concurs, în conformitate cu prevederile Hotărârii Guvernului României  nr. 1336 din 28.10.2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice și prevederile art.XXII a Legii nr.141/2025 privind unele măsuri fiscal-bugetare :

1.Compartimentul Financiar-Contabil și Administrativ - funcție de conducere
· Contabil sef grad II – 1 post unic vacant,  cu norma întreaga – 8 ore/zi, 40 ore săptămâna, perioada nedeterminata 
A. ACTE NECESARE PENTRU ÎNSCRIERE 
a) cerere de înscriere la concurs, unde se va specifica postul pentru care candidează ;

b) copie act de identitate în termen de valabilitate; 

c) copia certificatului de naştere;

d) copie certificat de căsătorie sau alt document prin care s-a realizat schimbarea de nume, după caz; 

e) copiile documentelor care atestă nivelul studiilor și ale altor acte privind efectuarea unor specializări precum și copiile documentelor care atestă îndeplinirea condiţiilor specifice;

f) copia carnetului de muncă, conform cu originalul și/sau adeverinţe eliberate de angajatori care să ateste vechimea în munca şi/sau în specialitate;

g) cazierul judiciar sau declarație pe propria răspundere că nu a suferit condamnări penale care să îl facă incompatibil cu funcția pentru care candidează, cu obligația prezentării certificatului de cazier judiciar până la data primei probe de concurs;

h) adeverinţa medicală care să ateste starea de sănătate corespunzătoare, eliberată cu cel mult 6 luni anterior derulării concursului, de către medicul de familie al candidatului sau de către unităţile sanitare abilitate;

i) curriculum vitae, model europass, semnat și datat pe fiecare pagină;
j) atestat eliberat de M.F.P. în sistemul european de conturi S.E.C
Precizări: 

· Actele prevăzute de la lit. b) la lit. f) vor fi prezentate şi în original în vederea verificării conformităţii copiilor cu acestea, în vederea certificării “conform cu originalul” de către secretarul comisiei de concurs.

· Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii

· În cazul documentului prevăzut la lit. g) candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar cel mai târziu până la data desfăşurării primei probe a concursului. 

· Documentele dosarului de concurs vor fi depuse în ordinea menționată mai sus. 

· Obligația de depunere corectă și completă a documentației revine candidatului. 

· Depunerea documentației la o altă adresă decât cea indicată în prezentul anunţ sau după termenul limită precizat, atrag automat excluderea/respingerea dosarului candidatului.

Dosarele de concurs se depun exclusiv la sediul Institutului de Istorie ”Nicolae Iorga” bd. Aviatorilor nr. 1, sector 1, București, numai până la data de 20 noiembrie 2026 (inclusiv), ora 12.00.

B. CONDIȚII DE PARTICIPARE 
B.1. Condiții generale: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează,cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

B.2 Condiţii specifice :
a. studii superioare economice de lungă durată, absolvite cu licență; 

b. vechime minimă în domeniul financiar-contabil de 5 ani;
c. vechimea în muncă în instituţii publice constituie avantaj;

d. exercitarea anterioară a unei funcții de conducere constituie avantaj;

e. atestat eliberat de M.F.P. în sistemul european de conturi S.E.C.;

f. să posede cunoștințe temeinice în ceea ce privește sistemul organizatoric și financiar-contabil;

g. să posede cunoștințe solide în ceea ce privește legislația în vigoare privind domeniul financiar-contabil al instituțiilor publice și al aplicației FOREXEBUG;

h. să probeze o bună cunoaștere a contabilității computerizate, platforma SICAP;

i. să probeze cunoștințe/competențe de operare PC, pachetul Microsoft Office (Word, Excel);

C. PRINCIPALELE ATRIBUȚII
a. respectă procedurile privind parcurgerea celor patru faze ale execuției bugetare, respectiv angajarea, lichidarea, ordonanțarea și plata cheltuielilor;

b. înregistrează cronologică și sistematică a operațiunilor economico-financiare efectuate pe parcursul exercițiului bugetar;

c. întocmește instrumentele de plată;

d. contabilizează și înregistrează deconturile privind deplasările personalului;

e. organizarea concursurilor privind posturile vacante sau temporar vacante din cadrul instituției;

f. înregistrarea operațiunilor economico-financiare privind proiectele extrabugetare (dacă este cazul);

g. întocmirea situațiilor lunare si trimestriale solicitate de ordonatorul principal de credite

h. întocmirea situațiilor financiare trimestriale și anuale și raportarea lor în sistemul Forexebug

i. pregătirea documentelor necesare inventarierii anuale a patrimoniului din instituție.

D. BIBLIOGRAFIA ȘI TEMATICA
D.1. BIBLIOGRAFIA 
1. Legea nr. 82/1991 - Legea contabilității, republicată, cu modificările și completările ulterioare; 
2. Legea 500/2002 – Legea finanțelor publice cu modificările și completările ulterioare
3. O.M.F.P nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările si completările ulterioare
4. Ordinul nr. 1140/2025 pentru aprobarea Normelor metodologice privind angajarea, lichidarea, ordonanțarea și plata cheltuielilor bugetare,

5. Ordinul M.F.P. nr. 2861/2009 - pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii, cu modificările si completările ulterioare, 

6. Legea nr. 153/ 2O17 privind salarizarea personalului plătit din fonduri publice
7. Legea nr. 53/2003 – Codul Muncii, cu modificările și completările ulterioare
8. HG nr.518 / 1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar
9. HG nr. 714 / 2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului
10. HG nr. 79 /2003 privind înfiinţarea pe lângă Academia Română şi unităţile din subordinea sa a unor activităţi finanţate integral din venituri proprii
11. Statutul Academiei Române, cu modificările si completările ulterioare.
Notă: Actele normative prevăzute în bibliografia recomandată candidaţilor vor fi studiate în forma actualizată la data publicării anunţului de concurs.

.
D.2 TEMATICA
1. Organizarea şi conducerea contabilității instituțiilor publice;

2. Principiile, cadrul general şi procedurile privind formarea, administrarea, angajarea şi utilizarea fondurilor publice;

3. Competențe şi responsabilități în procesul bugetar (aprobarea bugetului, categorii de ordonatori de credite, rolul și responsabilitățile ordonatorilor de credite);

4. Procesul bugetar:

· proceduri privind elaborarea bugetelor, 

· calendarul bugetar, 

· prevederi referitoare la investiții publice (prezentarea investițiilor publice în proiectul de buget, structura programelor de investiții publice, informații privind programele de investiții publice, aprobarea documentațiilor aferente investițiilor publice, condiții pentru includerea proiectelor de investiții în proiectul de buget);

· execuția bugetară (principii în execuția bugetară, virări de credite de angajament și de credite bugetare, repartizarea pe trimestre a veniturilor şi cheltuielilor bugetare, 

· deschiderea de credite bugetare, regimul creditelor bugetare neutilizate de ordonatorii de credite, principii ale încheierii execuției bugetare);

5. Finanțele instituțiilor publice (finanțarea instituțiilor publice, bunuri materiale si fonduri bănești primite de instituțiile publice, veniturile proprii ale instituțiilor publice);

6. Execuția bugetelor de venituri și cheltuieli ale instituțiilor publice finanțate integral sau parțial din venituri proprii și activităților finanțate integral din venituri proprii;

7. Sistemul național de raportare - Forexebug;

8. Norme privind întocmirea şi depunerea situaţiilor financiare anuale, trimestriale şi a unor raportări financiare lunare ale instituţiilor publice;
9. Contabilitatea instituțiilor publice;

10. Inventarierea patrimoniului instituțiilor publice;

11. Decontarea cheltuielilor cu personalul salariat.

E. CALENDARUL DESFĂȘURĂRII CONCURSULUI

Concursul va consta in doua probe succesive,  proba scrisă şi interviu.

· proba scrisă constă în redactarea unei lucrări şi/sau în rezolvarea unor teste-grilă, şi testează cunoştinţele teoretice necesare ocupării postului pentru care se organizează concursul.

· in cadrul interviului realizat conform planului de interviu se testează abilităţile, aptitudinile şi motivaţia candidaţilor pe baza criteriilor de evaluare (abilităţi şi cunoştinţe impuse de funcţie, capacitatea de analiză şi sinteză, motivatia candidatului, abilitati de comunicare, etc).
	Transmis anunt catre posturi.gov
	cu o marja de prelucrare de 4 zile
	03.11.2026

	Publicarea anuntului de concurs la sediu, pagina de internet, posturi.gov
	cu cel putin 15 zile lucratoare inainte de data  stabilita pentru prima proba
	06.11.2026

	Constituire comisie de concurs și comisie de solutionare a contestatiilor
	pana cel tarziu la data publicarii anuntului de concurs
	06.11.2026

	Termen depunere dosare participare la concurs
	Termen de 10 zile lucratoare de la data afisarii anuntului
	20.11.2026, ora 12.00

	Selectia dosarelor de concurs
	Termen de 2 zile lucrătoare de la data expirarii termenului de depunere a dosarelor
	24.11.2026 ora 12.00

	Afisarea rezultatelor selectiei dosarelor
	Termen de 1 zi lucratoare de la selectia dosarelor
	25.11.2026, ora 12.00

	Depunerea contestatiilor privind rezultatul selectiei dosarelor
	Termen de 1 zi lucratoare de la afisarea rezultatelor selectiei dosarelor
	26.11.2026, ora 12.00

	Afisarea rezultatelor solutionarii contestatiilor la selectia dosarelor
	Termen de 1 zi lucratoare de la expirarea termenului de depunere a contestatiilor
	27.11.2026, ora 12.00

	Proba scrisa
	Proba scrisa , maxim 3 ore
	02.12.2026 , ora 10.30

	Afisarea rezultatelor la proba scrisa
	Termen de 1 zi lucratoare de la sustinerea probei scrise
	03.12.2026, ora 12.00

	Depunerea contestatiilor privind rezultatele la probei scrise
	Termen de 1 zi lucratoare de la afisarea punctajului obtinut la proba scrisa
	04.12.2026, ora 12.00

	Afisarea rezultatului solutionarii contestatiilor
	Termen de 1 zi lucratoare de la expirarea termenului de depunere a contestatiilor
	07.12.2026, ora 12.00

	Proba orala-interviu
	Proba orala – interviu
Maxim 4 zile lucratoare de la sustinerea probei scrise
	08.12.2026, ora 10.30

	Afisare rezultate proba interviu
	Termen de 1 zi lucratoare de la sustinerea probei interviu
	09.12.2026, ora 12.00

	Depunerea contestatiilor privind rezultatele probei interviu
	Termen de 1 zi lucratoare de la data afisarii rezultatului interviu
	10.12.2026, ora 12.00

	Afisarea rezultatului solutionarii contestatiilor
	Termen de 1 zi lucratoare de la expirarea termenului de depunere a contestatiilor
	11.12.2026, ora 12.00

	Rezultatul final
	Termen de 1 zi lucratoare de la expirarea termenului de analiza a contestatiilor probei interviu
	14.12.2026, ora 12.00

	Data angajare
	Termen de maximum 15 zile calendaristice de la afisarea rezultatelor finale
	Pana cel tarziu la data de 09.01.2027


NOTĂ: Accesul în instituție și în sala de concurs se va face în baza cărţii de identitate în original, în termen de valabilitate, iar candidaţii sunt rugaţi să se prezinte cu 20 minute înainte de începerea probelor.

Sunt declaraţi admişi la probele de concurs candidaţii care au obţinut minim 70 de puncte.

Relaţii suplimentare se pot obţine zilnic, de luni până joi, între orele 9-12 la telefon: 021.212.53.37 și pe email  institutul.iorga@gmail.com 
DIRECTOR,

Dr. Mioara Anton

